25 Empa hoo e ka bang har’a bosiu+ Pauluse le Silase ba ne ba rapela ’me ba rorisa Molimo ka pina;+ e, batšoaruoa ba ne ba ba utloa. 26 Ka tšohanyetso tšisinyeho e khōlō ea lefatše ea e-ba teng, hoo metheo ea teronko e ileng ea sisinyeha. Ho feta moo, hang-hang menyako eohle ea buleha, ’me litlamo tsa bohle tsa lokoloha.+ 27 Molebeli oa teronko, ha a tsoha borokong ’me a bona menyako ea chankana e bulehile, a tsomula sabole ea hae ’me o ne a le haufi le ho ipolaea,+ a nahana hore batšoaruoa ba ne ba phonyohile.+ 28 Empa Pauluse a hoeletsa ka lentsoe le phahameng, a re: “U se ke ua intša kotsi,+ etsoe kaofela re teng mona!” 29 Kahoo a kōpa mabone eaba o tlōlela ka hare ’me, a ntse a thothomela, a itihela fatše+ ka pel’a Pauluse le Silase. 30 A ba tlisa ka ntle ’me a re: “Bahlomphehi, ke etse’ng+ hore ke pholohe?” 31 Ba re: “Lumela ho Morena Jesu ’me u tla pholoha,+ uena le ba ntlo ea hao.”+ 32 Ba mo bolella lentsoe la Jehova hammoho le bohle ba ka tlung ea hae.+ 33 A ba nka ka hora eo ea bosiu eaba o ba hlatsoa metopa; ’me, kaofela, eena le ba ntlo ea hae ba kolobetsoa+ ntle ho tieho. 34 A ba kenya ka tlung ea hae ’me a beha tafole ka pel’a bona, ’me a thaba haholo le bohle ba ntlo ea hae kaha joale o ne a lumetse Molimo.